Biblioteksdebat: Vi skal huske at læse for børnene siger kulturministeren
Vi skal huske at læse for børnene siger kulturministeren
Vi skal huske at læse for børnene, lyder det i dag fra kulturminister Mette Bock til DR i anledning af at Bog- og Litteraturpanel har offentliggjort deres årsrapport. Det kan jeg kun bakke om om, og der er også et væsentlig element i det arbejde Danmarks Biblioteksforening har påbegyndt med at skabe en fælles national læsestrategi. Men der skal mere til end at vi læser for vore børn, vi skal have en mangefacetteret indsats, hvis vi skal have flere til at læse i deres fritid.
Læse også I et moderne, højteknologisk samfund som det danske er det essentielt at være god til at læse, men gør vi det...?
VI FÅR FLERE NYE BØGER, MEN FÆRRE FLITTIGE LÆSERE fremgår det af kulturministeriets pressemeddelelse i anledning af rapporten. Læselysten blandt danskerne er under fortsat forandring. Der udgives i dag skønlitteratur som aldrig før samtidig med, at digitale medier er i fremgang. Det viser nye tal i årsrapporten fra kulturministerens Bog- og Litteraturpanel, der er offentliggjort 23. oktober 2018.
HOVEDPOINTER FRA BOGEN OG LITTERATURENS VILKÅR 2018
Fra 2009 til 2017 er antallet af årlige skønlitterære titler skrevet på dansk steget med 58 %
53 % af skønlitteraturen fra 2017 er skrevet på dansk
Produktionen af netlydbøger topper i 2017, hvor der blev udgivet 1.962 førsteudgaver
Forlagsproduktion
Forlag med mange årlige udgivelser står for mere end halvdelen af de udkomne bøger i 2017
Flere udgiver bøger for børn og unge end nogensinde før
De store forlag udgav i 2017 markant færre e-bøger end i 2016
Distribution - forlag og boghandlere
Den digitale omsætning er steget til 18,5 % af forlagenes samlede omsætning
20,4 % af omsætningen af skønlitteratur var digital i 2017
Netlydbogsomsætningen er steget med 33 % i 2017
Boghandlen er stadig danskernes foretrukne sted at købe bøger
Distribution - folkebibliotekerne
Selvom folkebibliotekernes bestand er faldende, er tilvæksten af aktuelle titler stor
Udlånet af netlydbøger steg med 15,4 % i 2017
Prisvindende bøger indkøbes i høj grad af folkebibliotekerne
De flittige læsere af skønlitteratur er blevet færre
Det er især de 30-59-årige, der læser skønlitteratur med en lavere frekvens end hidtil
Blandt de 20-29-årige er der flest, der læser faglitteratur ugentligt, men de 15-19-årige læser næsten lige så ofte
Andelen af personer, der aldrig læser e-bøger, er faldet 6,9 procentpoint siden 2014
Bog- og Litteraturpanelets årsrapporter er udkommet siden 2015 og er et væsentligt referencepunkt for forlagsbranchen i Danmark.
Bogen og litteraturens vilkår 2018Faktaark
I følge DR artiken er der bekymring hos de danske forlag
"Samlet set er andelen af danskere, der læser skønlitteratur næsten uændret set over de sidste syv år, men de læser ikke så ofte i dag, som de førhen har gjort.
Selvom det bekymrer direktør for Danske Forlag, Christine Bødtcher-Hansen, mener hun alligevel, at bogbranchen har klaret sig bedre end forventet:
- Det er blevet spået, at det ville gå meget dårligere for bogen og litteraturen, fordi der er så massiv en konkurrence om forbrugernes opmærksomhed fra både streamingtjenester og sociale medier.
Ifølge rapporten er det særligt kvinder og danskere i trediverne, der læser sjældnere end tidligere - og det stemmer faktisk fint overens med Danske Forlags egne erfaringer:
- Der, hvor vi især ser fald, er travle småbørnsfamilier, som både skal hente børn og have to jobs, og så kan det være den lette underholdning at ty til en tv-serie om aftenen, lyder det fra direktør Christine Bødtcher-Hansen.
Børn og unge skal læse mere
Direktøren peger derfor på, at vi i stedet skal fokusere på at få børn og unge til at læse mere, og det samme gør professor Anne-Marie Mai.
På det punkt er kulturminister Mette Bock enig og mener, at det kræver en bred indsats, hvor både for eksempel biblioteker, daginstitutioner og skoler inddrages.
Men særligt én ting er afgørende, når det kommer til at få børn til at interessere sig for at læse skønlitteratur.
- Først og fremmest skal man huske på, at forældrene har et ansvar for at læse højt for deres børn. Det er det allerførste skridt til at få den her læselyst vakt."
Læse også
Indsendt af Michel Steen-Hansen kl. 11.03
Der er sammenhæng mellem elevers mindre lyst til b...
Vi skal huske at læse for børnene siger kulturmini...
Fænomenet Københavns Forsamlingshus - begynd dagen...
World Economic Forum fremhæver bibliotekerne for a...
Sådan kan vi udløse bibliotekernes fulde potential...